



A Manófalva Óvoda szakmai programja

2013.

OM: 102925

 

2330 Dunaharaszti Toldi M.u. 7.

Tartalomjegyzék

1. Felhasznált törvények

2. Óvoda és gyermekképünk

3. Programunk kiemelt célja és feladata a környezettudatos nevelés, valamint az egészséges életmód kialakítása

4. Tevékenységformák a fejlesztési területek tükrében

5. Fejlesztési tartalmak, műveltségtartalmak

6. Inklúzió

7. Óvodánk kapcsolatrendszere

1.

**FELHASZNÁLT TÖRVÉNYEK**

1. Magyar Közlöny 1996. 71. sz.4511-4516.

2. 1992. évi XXXIII. törvény a közalkalmazottak jogállásáról.

3. 138/1992.(X. 8.) Korm. rendelet a közalkalmazottak jogállásáról szóló 1992. évi XXXIII.

Törvény végrehajtásáról a közoktatási intézményekben.

4. 1993. évi LXXIX. Törvény a közoktatásról (az 1995. évi LXXXV. törvénnyel, az 1995. Évi

CXXI. Törvénnyel és az 1996. Évi LXXII. Törvénnyel módosítva.

5. 20/1997.(II. 13.) Kormány rendelet a közoktatásról szóló 1993. Évi LXXIX. Törvény

végrehajtásáról.

7. 137/1996. (VIII. 28.) MKM rendelet Óvodai nevelés országos alapprogramja

8. 11/1994. (VI. 8.) MKM rendelet a nevelési–oktatási intézmények működéséről

10. 1997. évi XXXI. tv. a Gyermek védelemről és gyámügyi igazgatásról

12. 1/1998. (VII. 24.) OM rendelet a nevelési-oktatási intézmények kötelező (minimális)

eszközeiről és felszereléséről

13. Alapító okirat 264/2009. (IX.23.) ÖKT sz. határozat szerint

14. Az ENSZ Gyermek jogairól szóló Egyezménye (1989. nov. 20.)

15. A gyermekek természetes jogai (Gianfrenco Zavalloni)

16. 1993. évi LXXIX Kt. 47§, 24§(I), mely 2010. szeptember 1-én lép hatályba

17. A 255/2009 (XI.20) Kormányrendelet

**2. ÓVODA ÉS GYERMEKKÉPÜNK**

Pedagógiai alapelveinknek megfelelően azon fáradozunk, hogy minden hozzánk járó

gyermeknek derűs, nyugodt, biztonságot nyújtó, jó légkört biztosítsunk. A szülői ház

nevelését – azzal jó, folyamatos, naprakész kapcsolatot tartva – igyekszünk kiegészíteni. Sok

gyermek esetében az óvoda az első családon kívüli szocializációs közeg, ezért fontos

feladatunk bensőséges, pozitív érzelmi kapcsolatokat kialakítanunk (gyermek-felnőtt,

gyermek-gyermek).

A gyermeket körülvevő személyi és tárgyi környezet nagy jelentőséggel bír. Óvónőink jól

képzettek, nyitottak a módszertani, pedagógiai újdonságokra. Az óvodás korosztály

nevelésében nagyon fontos a pedagógusok és a nevelőmunkát segítő felnőttek személyisége,

személyes példaadása. A csoportszobák esztétikusak, jól tükrözik a pedagógusok egyéniségét,

kreativitását.

A gyermek, fejlődő személyiségét a genetikai, érési sajátosságok, az őt körülvevő környezeti

hatások együttese határozza meg. Ezért fontos a szükségleteit kielégítő, egyéni fejlődését

elősegítő gondoskodás, nevelés, az optimális személyi, és tárgyi környezet biztosítása az

óvodában. Ide tartozik az életkoruknak megfelelő eszközök, elegendő hely, idő biztosítása az

egyes tevékenységformákhoz, elsősorban a szabad játékhoz, mely a fejlődés, fejlesztés

legjobb eszköze óvodáskorban.

Az óvodáskor a különbözőségek elfogadásának szenzitív időszaka, ezért az inkluzív

pedagógiai óvodai légkörben a gyermek maga is befogadóvá, elfogadóvá, empatikussá,

együttműködővé válik.

**3. PROGRAMUNK KIEMELT CÉLJA ÉS FELADATA A KÖRNYEZETTUDATOS**

**NEVELÉS, VALAMINT AZ EGÉSZSÉGES ÉLETMÓD KIALAKÍTÁSA**

Napjaink aktuális problémája Földünk szennyezettsége és környezeti állapota, amely

szükségessé teszi a környezetért felelős életvitel elősegítését, a környezettudatos magatartás

kialakítását. A következő generációk léte függ attól, hogy milyen szemlélettel,

viselkedéskultúrával, értékrenddel rendelkeznek, hogyan viszonyulnak természetükhöz és

társadalmukhoz.

Óvodánk kiemelt feladatának tartja a környezettudatos nevelést, ezen belül a környezet

védelemhez és megóvásához kapcsolódó szokások alakítását, az egészséges életmódra

nevelést és az egészséges életvitel igényének kialakítását.

A gyermekek a tevékenység, cselekvés közben ismerik meg a világot, mely nagyobb teret

biztosít a gyermeki aktivitásnak, önállóságnak.

Az óvodás gyermek természetes módon vonzódik a környezetéhez, spontán érdeklődése,

kíváncsisága, megismerési vágya készteti arra, hogy maga keresse a tapasztalási

lehetőségeket, az összefüggéseket. Érzelmei mélyen áthatják cselekvéseit. Ezt az állapotot

tudatosan használjuk ki a környezettudatos szemléletre nevelés során. Tevékenységek végzése

közben megtanítjuk a természetet látni, folyamatában megfigyelni, felfedezni.

Megértetjük a gyermekkel, hogy a természet gondozása, tisztántartása gondozottabbá,

egészségesebbé teszi őket is, akik benne élnek. Az utánzásos tanulás során elsajátítják a

környezetkímélő és környezetvédő magatartást, amely beépül személyiségükbe. A

környezettel való gyakori érintkezések, megfigyelések során, a hozzá fűződő érzelmi

kötődéseiken keresztül felismerik a természet esztétikumait, illetve azt: ahhoz, hogy szépnek

lássuk, vigyázni kell rá, gondozni kell.

Arra törekszünk, hogy óvodásaink ezen értékek közvetítői legyenek a család számára.

Bízunk abban, hogy a közös tevékenységek során átélt élmények elmélyítik és megalapozzák,

hogy a természet szeretete maradandó értékként beépüljön személyiségükbe és gyermekeink

környezetüket tisztelő felnőttekké váljanak.

**Célunk**: A környezet- és természetvédelem iránt fogékony, érdeklődő, érzékeny, tenni akaró

gyermek nevelése. Az egészségmegőrzés érdekében a megelőzés jelentőségének

felismertetése, illetve a családok egészséges életmódbeli szokásainak befolyásolása, amely a

gyermek életmódjának meghatározója lesz.

Alakuljon ki a gyermek egészséges életviteligénye, az egészség megőrzéséhez szükséges

szomatikus, pszichikus, mentális és szociális szokásai, készségei, képességei.

**4. TEVÉKENYSÉGFORMÁK A FEJLESZTÉSI TERÜLETEK TÜKRÉBEN**

**A játék**

A 3-6-7 éves gyermek számára a játék alapvető létforma, legfőbb élményforrás,

személyiségfejlesztésének színtere, a tanulás, a készség és képességfejlesztés leghatékonyabb

módja.

A játék a lehető legnagyobb mértékben hat szinte valamennyi pszichés, motoros, szociális

személyiségkomponensre. A gyermek felfedező hajlama, kíváncsisága, tevékenységi vágya, a

felnőtthöz való hasonlítás igénye, szocializációs indítékai a pszichikus szükséglet rangjára

emelik a játékot. A játék sokoldalúan fejleszti a gyermeket, játéktevékenysége közben fedezi

fel, ismeri meg környezetét, ismeri fel önmaga lehetőségeit és korlátait. E tevékenység közben

jönnek létre gondolkodási tevékenységének első formái, fejlődik emlékezete, fantáziája,

gazdagodik érzelemvilága, erősödik akarata, kitartása, alakul szabálytudata. Fejlesztőhatással

van a játék a nagy és finommozgásokra, a figyelemre, a megfigyelőkészségre is.

A játék „klasszikus” tartalma kiegészül a népi játékokkal, melyek elsődlegesen az érzelmeken

keresztül hatnak a gyermekre. A ritmikus mozgás, a dal, és a játék együttes jelenléte önfeledt,

együttes játékra ad lehetőséget. Ez komplex élmény segíti a gyermek értelmi képességeinek

fejlődését is, mint az érzékelés, észlelés, gondolkodás, emlékezet, megfigyelőképesség,

figyelem. Fejleszti alkotó fantáziáját és önálló játék iránti vágyát, hiszen lehetőséget ad az

improvizációra.

A játék segíti a szocializációt is, mivel a játékban megjelenő szokások és szabályok alakítják a

közösségben fontos, helyes viselkedési formákat is, mint a türelem, a kitartás, az

alkalmazkodás, az akaraterő és a mértéktartás. Beépülnek személyiségükbe olyan

jellemvonások is, mint a becsületesség és az igazságosság. Megtanulja kezelni saját érzelmeit,

indulatait, és a kudarctűrést. Átélhet alá-és fölérendeltségi viszonyokat. A dalos-táncos

játékok mozgásformái kedvező lehetőséget adnak a gyermekek mozgáskészségének

fejlesztésére, annak tökéletesítésére, a térben való tájékozódás gyakorlására, fejlesztik belső

ritmusát, ritmusérzékét.

**Célunk:** a szabad játék minél gazdagabb feltételeinek biztosítása, pedagógiai, pszichológiai

szakértelemmel való támogatása indirekt módszerekkel a 3-7 éves korú gyermek optimális

személyiségfejlődésének biztosítása érdekében, az együttműködés kiszélesítésével, a szülők

szemlélet formálásával**.**

**Játékba ágyazott tanulás**

Az óvodában a tevékenyégben megvalósuló tanulás folyamatos, jelentős részben utánzásos,

spontán tevékenység, amely a teljes személyiség fejlődését, fejlesztését támogatja. Nem

szűkül le az ismeretszerzésre, az egész óvodai nap folyamán adódó helyzetekben,

természetes és szimulált környezetben, kirándulásokon, az óvodapedagógus által

kezdeményezett tevékenységi formákban, szervezeti és időkeretekben valósul meg. A

nevelés folyamán a különböző készségek, képességek, attitűdök és kompetenciák a

hagyományőrző tevékenységeken keresztül is eljutnak a gyermekhez.

**Célunk**: Az óvodás gyermek kompetenciáinak fejlesztése, attitűdök erősítése, képességek

fejlesztése.

**Munka**

A személyiségfejlesztés fontos eszköze a játékkal és a cselekvő tapasztalással sok

vonatkozásban azonosságot mutató, azzal egybeeső munka és munka jellegű játékos

tevékenység (az önkiszolgálás, segítés az óvodapedagógusnak és más felnőtteknek, a

csoporttársakkal együtt, értük, később önálló tevékenységként végzett alkalmi megbízások

teljesítése, az elvállalt naposi vagy egyéb munka, a környezet-, a növény- és állatgondozás,

udvargondozás, kerti munka, stb.). Közben még jobban elmélyül a gyermekekben a természet

szeretete, a szép környezet iránti igény, és az ,hogy maguk is képessé váljanak az esztétikus

környezet megteremtésére, ápolására.

**Célunk:** kialakuljanak a gyermek munkavégzéshez szükséges képességei, készségei,

tulajdonságai, illetve a gyermek önként és örömmel vállaljon közösségért végzett, munka

jellegű tevékenységet.

**5. FEJLESZTÉSI TARTALMAK, M**Ű**VELTSÉGTARTALMAK**

**Küls**ő **világ tevékeny megismerése**

A külső világ, azaz a környezet megismerése iránti vágy már a gyermek születésének

pillanatától jelen van. A gyermeki jellemzők: a rácsodálkozás, közlési vágy, érzelmi

fogékonyság a természet szépségeire, az élővilág jelenségeire, cselekvőkészség, ez mind

kedvez a tevékenységeken keresztül történő tapasztalatszerzésnek. A gyermek miközben

felfedezi környezetét, olyan tapasztalatok birtokába jut, melyek a környezetben való,

életkorának megfelelő biztos eligazodásához, tájékozódásához szükségesek. A valóság

felfedezése során pozitív érzelmi viszonya alakul a természethez, az emberi alkotásokhoz. A

környezet megismerése során matematikai tapasztalatoknak is birtokába jut, a gyermek

tapasztalatokat szerez az őt körül vevő tárgyak, jelenségek, dolgok formai és mennyiségi

jellemzőiről, és azokat tevékenységeiben alkalmazza.

A környezeti nevelés sokat változott az utóbbi időben. A globális ökológiai válság ad okot a

szemléletváltásra. A természetet nem legyőzni kell, hanem harmóniában kell együtt élni vele.

A környezeti nevelés már a családban indul, e korai életszakaszban alakulnak ki bizonyos

szokások a gyermekben, amelyek ha rosszak, az óvodában még lehet változtatni rajta a

családdal együttműködve.

A hagyományok őrzése kapcsolatban van a természettel, az évszakokkal, az évszakonként

ismétlődő munkákkal. Óvodapedagógusaink az évszakokhoz kapcsolódóan ismertetik meg a

gyermekekkel a népszokásokat, hagyományokat, melyek során a különböző élményalapú,

változatos tevékenységeken keresztül megfigyelhetik a természet változásait is,

megismerkedhetnek az őket körül vevő világgal. A néphagyomány szemléletű nevelés

folyamán a gyermekek maguk is tevékenyen részt vesznek környezetük alakításában,

óvásában, rendben tartásában.

**Célunk:** hogy a gyermek a környezeti nevelésben - életkorának megfelelő szinten - minél

több mozgásos és érzékszervi tapasztalatot szerezzen az őt körülvevő természeti és társadalmi

környezetből, fejlődjön a gyermek matematikai gondolkodása, az élethelyzetekből, a

valóságból nyert tapasztalatok által a problémamegoldó gondolkodása. Környezeti nevelésben

célunk megvalósítani a környezeti kultúra megélését, átadását, kialakítását, amely magába

foglalja az élő és élettelen természeti környezetünkkel való harmonikus együttélést. Ez

jelentkezik az életmódban, gondolkodás- és viselkedésmódban, szokás- és értékrendszerben.

**Mese-vers**

A mese élmény, alapvető lelki szükséglet a gyermek számára. A gyermekre a mesének

rendkívül nagy a pszichológiai hatása. A mese hallgatása közben a gyermek kilép a valós

világból és képzeletével – kettős tudatával – átlép a mese világába, ahol pozitív és negatív

élményeket egyaránt átél, felszínre kerülnek érzelmei és indulatai. A mesei élmények

többszöri átélése biztosítja számára az élmények újbóli átélését, az önálló fantázia működését,

a belső kép kialakulását, érzelmi, értelmi és etikai képességek fejlődését. A versek,

mondókák, dúdolók is a személyiségfejlesztés fontos eszközei. Ezek ritmusukkal, a

mozdulatok és szavak egységével a gyermeknek érzéki-érzelmi élményeket adnak. A

gyermekkel anyanyelvünk szépségét éreztetjük így meg. Az irodalmi nevelésben megjelenik a

dramatizálás, bábozás is, mellyel megadjuk a lehetőséget, hogy a gyermek saját képessége

szerint, saját szavaival fejezze ki gondolatait. A mese, vers, mondóka anyagát zömmel a

népköltészetből választjuk ki, kiegészítve kortárs írók, és klasszikus írók műveivel.

**Célunk:** hogy a gyermek lételemén, a mesén, mondókán, versen keresztül minél több érzelmi

élményt nyújtsunk, mely a gyermek érzelmein keresztül beépül ízlésvilágába, ezáltal

megalapozódjon a gyermek kulturális anyanyelve.

**Ének, zene, énekes játék**

Az óvodai művészeti nevelésnek meghatározó eszköze az ének, énekes játékok és a

zenehallgatás. A muzsika a közvetlen emocionális élményerejével érzékelteti a valóságot. A

mondókák, dalos népi játékok, népdalok hozzátartoztak az emberek mindennapjaihoz.

Minden alkalomnak meg volt a maga dal-és szokásrendszere. A népi mondókák, játékok,

dalok szövege, ritmusa s a hozzájuk tartozó mozgások egysége érzelmeket keltenek, élményt

jelentenek a gyermek számára. A gyermekkori zenei nevelés hatásai meghatározzák a

gyermek egész életének zenei érdeklődését, fogékonyságát. Ezért nem mindegy, hogy mit

tanítunk neki, mit játszunk vele és milyen zenei készségeket alakítunk ki. Az élményt nyújtó

közös ének-zenei tevékenységek során a gyermek felfedezi a dallam, a ritmus, a mozgás

szépségét, a közös éneklés örömét. A zenehallgatás anyagának megválasztása az

óvodapedagógus zenei kultúrájától függ. Az anyagot zömével népdalok alkotják.

A zene közvetlenül váltja ki az érzelmeket a gyermekben, ezért elengedhetetlen része a

nevelésnek, jelen van a nap bármely szakában, ezáltal kiváló alapot is teremt a

képességfejlesztéshez.

**Célunk:** a zene iránti érdeklődés felkeltése, mely által kialakulnak a gyermek zenei élmények

befogadásához szükséges képességei. A népi énekes játékok megszerettetése, zenei ízlés és

mozgáskultúra formálása.

**Mozgásfejlesztés a testnevelés, a mozgásos játék és a mindennapos mozgás keretében**

Az óvodába kerülő gyermekek a mozgás segítségével tapasztalja meg önmagát, a körülötte

levő személyi, tárgyi világot. Mindezek fejlesztik a gyermekek természetes mozgását (járás,

futás, ugrás, támasz, függés, egyensúlyozás, dobás) és testi képességeit, úgy mint az erő,

ügyesség, gyorsaság, állóképesség. Hozzájárulnak a harmonikus, összerendezett, fegyelmezett

nagy- és kismozgások kialakulásához, a gyermek egész személyiségének alakításához,

formálásához. Jelentős hatással van a gyermek értelmi képességeire, egészségére, érzelmi,

szociális fejlődésére. Kedvezően befolyásolja a gyermeki szervezet növekedését, teherbíró-,

ellenálló képességét, fontos szerepe van az egészség megőrzésében, megóvásában. Felerősíti

és kiegészíti a gondozás és az egészséges életmódra nevelés hatását. Amellett, hogy segíti a

mozgáskultúra fejlődését, elősegíti a térben való tájékozódást, a helyzetfelismerést, az

alkalmazkodó képességet, a személyiség akarati tényezőinek alakulását.

A tornának, játékos mozgásoknak, az egészséges életmódot erősítő egyéb tevékenységeknek

teremben és a szabad levegőn, eszközökkel vagy anélkül, spontán vagy szervezett formában

minden nap - az egyéni szükségleteket és képességeket is figyelembe véve - minden gyermek

számára lehetőséget biztosítunk.

**Célunk:** A gyermek testi képességeinek sokoldalú, harmonikus fejlesztése. A gyermek

egészségének megőrzése, megóvása. A gyermek mozgásműveltségének alakítása,

mozgástapasztalatainak bővítése és természetes mozgásigényének kielégítése.

**Rajz, mintázás, kézimunkázás**

A vizuális tevékenység a művészeti nevelés körébe tartozik, mely érzékszerveken,

érzelmeken átható folyamat. A gyermek fogékonysága által minden őt körülvevő környezeti

ingerre érzékenyen reagál. A gyermek más és más esztétikai élményekkel érkezik az óvodába,

amely egyrészt kompenzáló szerepet tölt be, másrészt alakítja az esztétikum iránti

fogékonyságot. A gazdagon megélt tevékenységek, rácsodálkozások megtanítják a gyermeket

a szép élvezetére, fejlődik esztétikai ítélőképessége. A gyermeki alkotás a belső képek

gazdagítására épül.

A változatos cselekvések biztosítják a gyermek alkotókészségének, fantáziájának

csiszolódását, mely által fejlődnek értelmi képességei is. A természetes anyagok sokrétű

lehetőséget nyújtanak a manuális tevékenységek gyakorlására. Fontos feladatunk a környező

valóság megfigyelésének, a természeti szépségek észrevételének képességét alakítani, mely

segíti a vizuális funkciók (szín, forma, alak észlelés) fejlődését.

**Célunk:** az életkornak megfelelő vizuális tapasztalatok nyújtásával, sokszínű, összetett

tevékenységek biztosításával a gyermek váljon képessé a képi, térbeli megjelenítésre,

alakuljon képi gondolkodása. Az ábrázoló tevékenységgel az örömteli cselekvés biztonságos

önkifejezés elérése.

**6. INKLÚZIÓ**

Óvodánk pedagógiai légkörét, az itt dolgozók szemléletét áthatja az inkluzív (befogadó)

pedagógia elveivel való azonosulás, a fokozott differenciálásra törekvés, hiszen minden

gyermek más.

Képesség kibontakoztató felkészítés, tehetséggondozás

Óvodánk kiegyensúlyozott légkörével, változatos, kötetlen lehetőségeivel segíti, hogy

felszínre kerüljenek a gyermekek adottságai, képességei.

A 3-6 éves kori fejlődési szakaszban megy végbe a különböző észlelési funkciók /látás, hallás,

tapintás, téri tájékozódás/ differenciálódása, egyre pontosabb működése, valamint az észlelési

és motoros funkciók fokozatos összerendeződése, integrációja. Az írás, olvasás számolás

elsajátításához szükséges pszichikus funkciók integrálódásának előremozdítása, megsegítése,

a későbbi iskolai nehézségek megelőzését, csökkentését eredményezi. Korán

megmutatkoznak a művészi és pszicho-motoros képességek (testi ügyesség, kézügyesség),

zenei képességek (hallás, ritmusérzék), rajzkészség. Óvodáskorban megmutatkoznak a

kiemelkedő szociális, esetleg vezető képességek is (pl. empátia, szervező képesség,

döntéshozói képesség)

A sikeres iskolakezdéshez nélkülözhetetlen alapvető készségek megfelelő fejlesztésének színtere az óvoda, ahol – az agyi érési folyamatok lezárulásáig – megterhelés nélkül, játékos eszközökkel és módszerekkel hatékonyan tudunk fejleszteni**.**

Kiemelt jelentősége van a szülőkkel történő együttműködésnek, mely a kölcsönös tisztelet

alapján valósítható meg. Az együttműködés során az óvodapedagógusoknak és a fejlesztő

pedagógusnak – helyzetüknél és képzettségüknél fogva – kiemelt szerepük és felelősségük

van.

**Célunk:** A személyre szóló nevelés végső célja az önfejlesztő személyiség, az önfejlesztésre

nevelés. Ez magában foglalja az önállóságra nevelést, az egyéniségfejlesztést és az én, a

személyes tudat kialakulásának, fejlődésének segítését. Óvodai nevelésünk célja ezen

képességek megalapozása.

**Gyermekvédelem**

Az óvodában gyermekvédelmi felelős tevékenykedik, aki koordinálja a gyermekvédelmi

munkát.

Ha az óvoda a gyermeket veszélyeztető okokat pedagógiai eszközökkel nem tudja

megszüntetni, segítséget kér a gyermekjóléti szolgálattól. A gyermekvédelmi felelős

személyéről, elérhetőségéről a szülőket a tanév elején tájékoztatni kell. A házirendben meg

kell határozni azokat a védő-óvó eljárásokat, amelyeket a gyermekeknek az intézményben

való tartózkodás során be kell tartaniuk.

**Célunk:** a prevenció, a gyermek hátrányos helyzetének csökkentése, a veszélyeztetettség

kialakulásának megelőzése illetve segítségnyújtás. Együttműködés a családdal, különböző

szakemberekkel. Olyan feltételek megteremtése, ahol minden gyermek biztonságban és jól

érzi magát, és képességeit, tehetségét a lehető legjobban ki tudjuk bontakoztatni.

**7. ÓVODÁNK KAPCSOLATRENDSZERE**

Törekedünk a szülőkkel, intézményekkel, fenntartóval, a nevelőmunkát segítő

szakemberekkel való kapcsolattartás a rendszerességére, naprakészségére, pontos információk

cseréjére. A kapcsolatok kialakításában, fenntartásában törekedünk a nyitottságra,

kezdeményezőkészségre, a partnerközpontú működés érdekében partnereink elégedettségének

elnyerésére.

**Óvoda - Család kapcsolata**

Az igények és elvárások feltérképezésével, jó partnerkapcsolatokat, valamint hatékony

együttműködést alakítunk ki. Az intézményben folyó nevelőmunkáról rendszeres

információáramlásra törekszünk óvodánk és a szülők között.

**Óvoda – Fenntartó kapcsolata**

Óvodánk a szakmai önállóságának megtartása mellett a fenntartó meghatározza, hatékonyan

irányítja és koordinálja az intézmény munkáját. A fenntartó feladata a helyi közösségek

nevelési elvárásainak felmérése nyomán a nevelés résztvevőinek bevonása a helyi

döntéshozatalba. Az intézménnyel együtt megteremteni az óvodai nevelés feltételrendszerét.

**Óvoda - Bölcs**ő**de kapcsolata**

Fontosnak tartjuk, hogy az átmenet a bölcsődéből az óvodába ne okozzon érzelmi

megrázkódtatást a gyermekek számára. Ennek feltétele a két intézmény gyermekközpontú

szemléletén alapuló folyamatos, jól összehangolt nevelési gyakorlat. A gondozónők és az

óvónők közötti kapcsolat lehetővé teheti a gyermekek egyéni tulajdonságainak figyelembe

vételét. Mindkét fél közösen felelős az átmenet fokozatosságának megvalósításáért.

**Óvoda – Iskola kapcsolata**

Óvodánk és az iskolák kapcsolatában a kölcsönös nyitottság érvényesül, hatékony

együttműködés jellemzi az óvodából az iskolába való átmenet megkönnyítése érdekében.

Fontosnak tartjuk azon konzultációs lehetőségek felkutatását, melyeken az iskolák betekintést

kaphatnak az óvodánkban folyó kompetenciákat kialakító, támogató nevelésről. Lehetővé

tesszük, hogy pozitív élmények útján a gyermekek megismerkedhessenek az iskolai élettel

megkönnyítve ezzel a családok számára az iskolaválasztást.

**Óvoda – Nevelési Tanácsadó kapcsolata**

Hatékony, összehangol együttműködést alakítunk ki a pszichológiai, pedagógiai segítséget

igénylő gyermekek érdekében.

**Óvoda- Gyermekjóléti szolgálat kapcsolata**

A szociálisan hátrányos helyzetű, illetve a rendezetlen családi körülmények miatt

veszélyeztetett gyermekeket helyzetének javítására törekszünk.

**Óvoda – Kulturális intézmények kapcsolata**

A különböző kulturális intézmények (könyvtár, művelődési ház, ) sajátos

lehetőségeit igyekszünk hasznosítani a nevelőmunkánkban.

**Óvoda – Egészségügyi szolgálat kapcsolata**

Célunk a megfelelő egészségügyi szolgáltatás biztosítása, prevenciós céllal egészségügyi

szűrővizsgálatok elvégzése, egészségügyi problémával küzdő gyermekek kiszűrése és

szakorvoshoz való irányítása.

**ZÁRADÉK**

**Véleményezte:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Egyetértését nyilvánította:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Elfogadta:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tájékoztatásul megkapják:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Irattári száma: \_\_\_\_\_\_135/2013\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dunaharaszti,2013, Július 23.

**Fenntartó a Manófalva Óvoda Szakmai programját elfogadta és jóváhagyta:**

P.H. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Az óvoda nevelőtestülete a Manófalva Óvoda Szakmai programját elfogadta:**

P. H . \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_